പരിശുദ്ധ ഖുർആൻ/തകാഥുർ
പരസ്പരം പെരുമനടിക്കുക എന്ന കാര്യം നിങ്ങളെ അശ്രദ്ധയിലാക്കിയിരിക്കുന്നു. 

 നിങ്ങൾ ശവകുടീരങ്ങൾ സന്ദർശിക്കുന്നത്‌ വരേക്കും. 

 നിസ്സംശയം, നിങ്ങൾ വഴിയെ അറിഞ്ഞ്‌ കൊള്ളും. 

 പിന്നെയും നിസ്സംശയം നിങ്ങൾ വഴിയെ അറിഞ്ഞ്‌ കൊള്ളും. 

 നിസ്സംശയം, നിങ്ങൾ ദൃഢമായ അറിവ്‌ അറിയുമായിരുന്നെങ്കിൽ 

 ജ്വലിക്കുന്ന നരകത്തെ നിങ്ങൾ കാണുക തന്നെ ചെയ്യും. 

 പിന്നെ തീർച്ചയായും നിങ്ങൾ അതിനെ ദൃഢമായും കണ്ണാൽ കാണുക തന്നെ ചെയ്യും. 

 പിന്നീട്‌ ആ ദിവസത്തിൽ സുഖാനുഭവങ്ങളെ പറ്റി തീർച്ചയായും നിങ്ങൾ ചോദ്യം ചെയ്യപ്പെടുകതന്നെ ചെയ്യും